AĠENDA

It-Tlieta, 20 ta' Novembru, 2018 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm hemm skejjel li għamlu talba għall-manutenzjoni ta' rubber flooring eżistenti?

Ta' kemm minnhom intlaqgħet it-talba?

Għaliex ma ntlaqgħux it-talbiet l-oħra?

L-ONOR.

JASON AZZOPARDI staqsa lill-

Ministru għall-Intern u Sigurtà Nazzjonali

Jista' l-Ministru jgħid x'passi kriminali ġew ordnati mill-Pulizija wara s-sentenza tal-Qorti mill-Imħallef Felice li ftit jiem ilu ddikjarat null u illegali l-esproprji fl-iskandlu ta' Strada Zekka?

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid jekk fl-aħħar ġimgħat l-Awtorità għall-Ambjent u r-Riżorsi (ERA) kenitx involuta, u jekk iva kif, fit-tneħħija ta' diversi siġar fix-shooting range f'Ta' Kandja?

L-ONOR.

JASON AZZOPARDI staqsa lill-

Jista' l-Ministru jgħid jekk l-Awtorità għall-Ambjent u r-Riżorsi (ERA) għaddhietlux draft tal-Fuel Station Policy riveduta?

Jekk iva, meta għaddithielu, u jekk le, fiex waslet?

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid liema huma l-applikazzjonijiet għar-relocation ta' pompi tal-petrol li ġew approvati mill-Awtorità tal-Ippjanar mill-1 ta' Frar 2018 sad-data li fiha tkun imwieġba din l-interpellanza, u f'kull każ jista' jgħid kemm kien id-daqs tal-pompa oriġinali u kemm hu d-daqs tal-pompa rilokata rispettivament?

L-ONOR.

JASON AZZOPARDI staqsa lill-

Ministru għall-Finanzi

Jista' l-Ministru jgħid x'kundizzjonijiet ta' ħlas u perkaċċi għandu l-individwu li d-dettalji dwaru qed jingħataw separatament bħala konsulent tiegħu?

Jista' jgħid x'inhu xogħlu u minn meta beda jagħti tali konsulenza?

L-ONOR.

JASON AZZOPARDI staqsa lill-

Jista' l-Ministru jqiegħed fuq il-Mejda tal-Kamra l-kuntratt bil-kondizzjonijiet oriġinali tal-lukanda li d-dettalji dwarha qed jingħataw separatament meta fis-snin 60, id-Dipartiment tal-Artijiet kien ta l-art għall-iżvilupp?

L-ONOR.

KAROL AQUILINA staqsa lill-

Jista' l-Ministru jgħid, mis-sena 2013 sad-data li tiġi mwieġba din il-mistoqsija parlamentari, kemm-il Bord ta' Inkjesta ġie maħtur minnu bħala Ministru skont dak li jipprovdi l-Att dwar l-Inkjesti (Kap. 273 tal-Liġijiet ta' Malta)?

Jista' l-Ministru jpoġġi fuq il-Mejda tal-Kamra lista tal-imsemmija Bordijiet ta' Inkjesta li ġew maħtura minnu u għal kull wieħed minnhom jindika s-suġġett u l-għan tal-inkjesta, it-termini tal-ħatra tal-inkjesta, l-isem, il-kunjom u l-kariga u/jew professjoni tal-persuni li ġew maħtura bħala Chairman u/jew Membri tal-Bord, id-data ta' meta ġie/ġew maħtur/a ċ-Chairman u l-Membri tal-Bord u d-data ta' meta ġie ppreżentat ir-rapport finali?

L-ONOR.

KAROL AQUILINA staqsa lill-

Ministru għal Għawdex

Tista' l-Ministru tgħid, mis-sena 2013 sad-data li tiġi mwieġba din il-mistoqsija parlamentari kemm-il Bord ta' Inkjesta ġie maħtur minnha bħala Ministru skont dak li jipprovdi l-Att dwar l-Inkjesti (Kap. 273 tal-Liġijiet ta' Malta)?

Tista' l-Ministru tpoġġi fuq il-Mejda tal-Kamra lista tal-imsemmija Bordijiet ta' Inkjesta li ġew maħtura minnha u għal kull wieħed minnhom tindika s-suġġett u l-għan tal-inkjesta, it-termini tal-ħatra tal-inkjesta, l-isem, il-kunjom u l-kariga u/jew professjoni tal-persuni li ġew maħtura bħala Chairman u/jew Membri tal-Bord, id-data ta' meta ġie/ġew maħtur/a ċ-Chairman u l-Membri tal-Bord u d-data ta' meta ġie ppreżentat ir-rapport finali?

L-ONOR.

KAROL AQUILINA staqsa lill-

Ministru għall-Familja, Drittijiet tat-Tfal u Solidarjetà Soċjali

L-ONOR.

KAROL AQUILINA staqsa lill-

Jista' l-Ministru jgħid, sena b'sena mill-2013 sad-data li tiġi mwieġba din il-mistoqsija parlamentari, kemm-il każ kien hemm li l-Pulizija ma aġixxietx wara denunzja, rapport jew kwerela ta' delitt?

Jista' l-Ministru jgħid dwar liema delitti kienu l-imsemmija denunzji, rapporti u kwereli?

Jista' l-Ministru jgħid f'kemm minn dawn il-każijiet ġie ppreżentat rikors fil-Qorti tal-Maġistrati biex il-Pulizija tiġi ordnata tmexxi l-proċedura meħtieġa skont l-artikolu 541 tal-Kodiċi Kriminali (Kap. 9 tal-Liġijiet ta' Malta)?

Jista' l-Ministru jgħid f'liema minn dawn il-każijiet il-Qorti sabet li prima facie hemm lok għad-denunzja, rapport jew kwerela u għalhekk ordnat lill-Pulizija biex tmexxi l-proċedura meħtieġa?

L-ONOR.

KAROL AQUILINA staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid, sena b'sena mill- 2013 sad-data li tiġi mwieġba din il-mistoqsija parlamentari, kemm-il rikors ġie ppreżentat fil-Qorti tal-Maġistrati wara li l-Pulizija ma aġixxietx wara denunzja, rapport jew kwerela ta' delitt skont l-artikolu 541 tal-Kodiċi Kriminali (Kap. 9 tal-Liġijiet ta' Malta)?

Jista' l-Ministru jgħid f'liema minn dawn il-każijiet il-Qorti tal-Maġistrati sabet li prima facie hemm lok għad-denunzja, rapport jew kwerela u għalhekk ordnat lill-Pulizija biex tmexxi l-proċedura meħtieġa?

L-ONOR.

KAROL AQUILINA staqsa lill-

Jista' l-Ministru jgħid, sena b'sena mill- 2013 sad-data li tiġi mwieġba din il-mistoqsija parlamentari, kemm-il darba l-Avukat Ġenerali, fil-proċedura meta l-Pulizija Eżekuttiva ma tkunx trid tmexxi fuq ir-rapport, id-denunzja jew il-kwerela, b'nota iddikjara li kien intlaħaq ftehim mal-awtoritajiet kompetenti ta' pajjiż ieħor li l-qrati ta' dak il-pajjiż għandhom jeżerċitaw ġurisdizzjoni dwar id-delitt skont dak li jipprovdi t-tieni proviso tal-artikolu 541 (1) tal-Kodiċi Kriminali (Kap. 9 tal-Liġijiet ta' Malta)?

L-ONOR.

TONI BEZZINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid x'inhi r-raġuni li t-tender li ħarġet l-Aġenzija Infrastruttura Malta ħarġet bit-titlu Tender for the Construction and Resurfacing of Residential Roads (Ref.

IM 004/18) meta bl-istess tender se jsiru xogħlijiet fuq toroq distributorji u mhux residenzjali?

Jista' jpoġġi fuq il-Mejda tal-Kamra pjanta separata għal kull lott li tindika liema toroq se jsiru u l-extents ta' kull triq li se ssir kif ukoll il-klassifikazzjoni ta' kull triq, u ċjoè hiex triq residenzjali, triq non-urban, triq maġġura, triq arterjali, triq distributorja, eċċ.?

L-ONOR.

TONI BEZZINA staqsa lill-

Jista' l-Ministru jgħid ma' min ikkonsulta biex issir kull triq ta' kull lott li jinsab fit-Tender for the Construction and Resurfacing of Residential Roads (Ref.

L-ONOR.

TONI BEZZINA staqsa lill-

Jista' l-Ministru jpoġġi fuq il-Mejda tal-Kamra stima ta' kull triq li se jsir ix-xogħol fuqha skont it-Tender for the Construction and Resurfacing of Residential Roads (Ref.

Meta hemm il-ħsieb li jibda u jispiċċa x-xogħol fuq kull triq?

Jista' jagħti d-dettalji tax-xogħlijiet li se jsiru f'kull triq f'kull lott (pereżempju cement stabilization material, ħxuna ta' surface cold milling, ħxuniet u tip ta' tarmak, eċċ.), għal kull triq separatament?

L-ONOR.

TONI BEZZINA staqsa lill-

Jista' l-Ministru jwieġeb il-mistoqsija parlamentari 7580 u jgħid kemm kien hemm impjegati mal-Awtorità tal-Ippjanar, f'liema grad u f'liema sezzjoni, xahar b'xahar, mill-2016 sakemm tiġi mwieġba din il-mistoqsija parlamentari?

L-ONOR.

Ministru għall-Edukazzjoni u Xogħol

Jista' l-Ministru jinforma lill-Kamra kemm instabu persuni li kienu bħala unlicensed foreigners fl-ispezzjonijiet tal-Jobsplus tul din is-sena?

L-ONOR.

Ministru għall-Edukazzjoni u Xogħol

Jista' l-Ministru jinforma lill-Kamra kemm hemm talbiet pendenti għall-persuni ta' nazzjonalità li ma hijiex dik ta' dawn il-gżejjer sabiex jingħataw il-permess biex jaħdmu ma' Jobsplus tul dan ix-xahar?

L-ONOR.

Ministru għall-Intern u Sigurtà Nazzjonali

Jista' l-Ministru jinforma lill-Kamra kemm tressqu persuni l-Qorti mill-Pulizija akkużati b'reati kriminali (kumpilazzjonijiet) tul din s-sena 2018 sa issa u jista' jinforma b'liema reati ġew akkużati?

L-ONOR.

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jinforma lill-Kamra kemm hemm djar ta' abitazzjoni proprjetà tal-Gvern mikrija b'titolu ta' kera fid-djar tal-Gvern f'Raħal il-Ġdid li fihom ħsarat strutturali u kemm minnhom sarulhom tul din is-sena?

L-ONOR.

Ministru għall-Ġustizzja, Kultura u Gvern Lokali

Jista' l-Ministru jinforma lill-Kamra kemm hemm każijiet pendenti quddiem il-Kummissjoni Permanenti kontra l-Korruzzjoni u kemm daħlu każijiet fis-snin 2016, 2017 u sa issa fl-2018?

L-ONOR.

Ministru għall-Edukazzjoni u Xogħol

Jista' l-Minsitru jinforma lill-Kamra kemm saru talbiet għall-persuni ta' nazzjonalità li ma hijiex dik ta' dawn il-gżejjer sabiex jingħataw il-permess biex jaħdmu ma' Jobsplus tul din is-sena?

L-ONOR.

CHRIS SAID staqsa lill-

Ministru għall-Edukazzjoni u Xogħol

Jista' l-Ministru jikkonferma jekk parti mil-art li llum tifforma parti mill-Gozo Sports Complex, inkluż garaxx tal-istess Gozo Sports Complex, fil-fatt se jittieħdu biex minflok jiffurmaw parti mill-Iskola Primarja l-ġdida li qed tiġi ppjanata li tinbena ġewwa r-Rabat Għawdex?

L-ONOR.

CHRIS SAID staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid kemm ingħataw direct orders mill-Wasteserv Malta sena b'sena u xahar b'xahar mill-2013 sal-lum?

Jista' jgħid kemm kien il-valur ta' kull direct order u fiex kien jikkonsisti kull direct order li ngħata mill-Wasteserv Malta mill-2013 sal-lum?

L-ONOR.

CHRIS SAID staqsa lill-

Ministru għall-Finanzi

Jista' l-Ministru jispjega għalfejn f'ħafna mill-korrispondenza li tintbagħat mill-Uffiċċju tal-Kummissarju tat-Taxxi fosthom avviżi ta' likwidazzjoni, m'hemmx il-postcode inkluż fl-indirizz u dan meta fl-aħħar snin saret ħafna enfasi biex tintuża l-postcode?

L-ONOR.

CHRIS SAID staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid mill-mija u erbgħin miljun ewro ta' investiment fit-toroq minn fondi tal-Unjoni Ewropea mħabbra minnu f'konferenza tal-aħbarijiet li saret is-Sibt 11 ta' Novembru, kemm minnhom ser jintużaw fuq toroq jew proġetti f'Għawdex?

Jista' jagħti lista ta' toroq f'Għawdex li ser isiru b'dawn il-fondi?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid fiex jikkonsisti l-proġett ta' Multi-Modal Hub ġewwa x-Xewkija ħdejn il-Korsa taż-Żwiemel?

Tista' tpoġġi kopji tal-pjanti, site plan, il-PA number kif ukoll kopja tal-permessi, għal dan il-proġett peress li issa ġie ppubblikat it-tender u allura jidher li hemm il-permessi meħtieġa?

Kemm hu stmat li jiġi jiswa dan il-proġett?

Min hu l-perit inkarigat minn dan il-proġett?

Meta hu ppjanat li jibda dan il-proġett u jitlesta u kemm hi l-istima ta' dan il-proġett?

L-ONOR.

CHRIS SAID staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid jekk ġiex iffirmat collective agreement ġdid għall-ħaddiema tal-Enemalta?

Jekk iva, jista' jgħid meta ġie ffirmat u min kienu l-firmatarji tiegħu?

Jista' jgħid liema perjodu jkopri dan il-collective agreement?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm huwa l-ammont ta' flus li jridu jħallsu dawk il-persuni li qed jagħmlu użu mis-servizzi tad-Djar Residenzjali tal-Persuni b'Diżabilità?

Hemm xi persuna li hija awtorizzata mill-Istat sabiex tonfoq il-flus li jibqa' mill-pensjoni tar-resident/a biex ikun jista' jista' jgħix ħajja aktar komda?

L-ONOR.

IVAN BARTOLO staqsa lill-

Ministru għall-Intern u Sigurtà Nazzjonali

B'referenza għall-mistoqsija parlamentari 30949 tat-12-il Leġiżlatura, jista' l-Ministru jgħid kemm huwa n-numru ta' rapporti dwar vjolenza domestika li saru fl-2016 u s-sena l-oħra?

Kemm minn dawn ir-rapporti ġew investigati u kemm tressqu persuni l-Qorti fuq vjolenza domestika f'dan il-perjodu?

L-ONOR.

IVAN BARTOLO staqsa lill-

Jista' l-Ministru jgħid x'inhuma d-drittijiet ta' dawk il-persuni li jagħmlu użu mis-servizzi tal-Fondazzjoni għal Servizzi ta' Ħarsien Soċjali?

Jista' klijent jitlob aċċess għat-tagħrif li jkollha l-aġenzija dwar il-każ tiegħu?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

B'referenza għar-risposta tal-mistoqsija parlamentari 32321 tat-12-il Leġiżlatura, jista' l-Ministru jgħid għaliex l-Aġenzija Żgħażagħ ma jorganizzawx programmi ta' empowerment indirizzati lejn żgħażagħ li jbatu minn xi diżabilità kemm intelletwali, fiżika jew mentali?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

B'referenza għar-risposta tal-mistoqsija parlamentari 7257, jista' d-Deputat Prim Ministru u Ministru għas-Saħħa jgħid kemm hemm persuni b'nuqqas ta' saħħa mentali li jbatu mill-kundizzjonijiet imsemmija fir-risposta tal-mistoqsija indikata, u li ma jattendux f'ebda Ċentru ta' Matul il-Jum?

L-ONOR.

IVAN BARTOLO staqsa lill-

Jista' l-Ministru jgħid kemm hemm familji li qed jingħataw is-servizz tal-Home-Start u f'liema lokalitajiet qiegħed jingħata dan is-servizz?

Hemm xi waiting list sabiex familji jkunu jistgħu jagħmlu użu minn dan is-servizz?

ORDNIJIET TAL-ĠURNATA

Abbozz Nru 61 – Abbozz ta' Liġi li jemenda Diversi Liġijiet (Rilokazzjoni ta' Uffiċċju u Notifika b'mezzi Elettroniċi) – Tieni Qari (Kont.) - Segretarju Parlamentari għar-Riformi, Ċittadinanza u Simplifikazzjoni ta' Proċessi Amministrattivi.

Abbozz Nru 57 – Abbozz ta' Liġi li jemenda l-Att dwar l-Iżvilupp Sostenibbli – Tieni Qari (Kont.) - Ministru għall-Ambjent, Żvilupp Sostenibbli u Tibdil fil-Klima.

Abbozz Nru 64 - Abbozz ta' Liġi li jemenda Liġijiet Kriminali dwar it-Terroriżmu - Tieni Qari - Ministru għall-Ġustizzja, Kultura u Gvern Lokali.

Abbozz Nru 59 - Abbozz ta' Liġi li jemenda diversi liġijiet dwar is-Servizzi Finanzjarji (Emenda Nru 2) – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 56 – Abbozz ta' Liġi li jemenda l-Att dwar l-Impiegi u r-Relazzjonijiet Industrijali – Tieni Qari - Ministru għall-Affarijiet Ewropej u l-Ugwaljanza.

Abbozz Nru 63 – Abbozz ta' Liġi dwar l-Amministrazzjoni Pubblika - Tieni Qari - Prim Ministru.

Abbozz Nru 65 - Abbozz ta' Liġi li Jimplimenta Miżuri tal-Estimi - Tieni Qari - Ministru għall-Finanzi.

Abbozz Nru 66 – Abbozz ta' Liġi li jemenda l-Ordinanza dwar il-Professjoni Medika u l-Professjonijiet li għandhom x'jaqsmu magħha u l-Ordinanza dwar Mediċini Perikolużi -Tieni Qari – Deputat Prim Ministru u Ministru għas-Saħħa.

Abbozz Nru 67 – Abbozz ta' Liġi li jemenda l-Kodiċi dwar il-Liġijiet tal-Pulizija – Tieni Qari – Ministru għall-Intern u s-Sigurtà Nazzjonali.

Abbozz Nru 68 – Abbozz ta' Liġi li jemenda Diversi Liġijiet dwar il-Ħarsien Soċjali – Tieni Qari – Ministru għall-Familja, Drittijiet tat-Tfal u Solidarjetà Soċjali.

Abbozz Nru 69 – Abbozz ta' Liġi biex jemenda l-Att dwar il-Patrimonju Kulturali – Tieni Qari – Ministru għall-Ġustizzja, Kultura u Gvern Lokali.

Abbozz Nru 70 - Abbozz ta' Liġi dwar Żoni Ħielsa f'Malta – Tieni Qari - Ministru għall-Ekonomija, Investiment u n-Negozji Żgħar.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tielet Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Estimi Ġenerali 2019 - Kumitat ta' Provvista:

Votazzjonijiet fuq l-emendi u l-voti mressqa taħt kull Ministeru; Approprjazzjoni għas-sena 2019 u Tieni Approprjazzjoni għas-sena 2018

19 ta' Novembru 2018 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar l-Erbgħa, 21 ta' Novembru 2018 fis-2:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Diskussjoni ġenerali dwar ir-Rapport maħruġ mill-Awtorità tal-Ambjent u r-Riżorsi intitolat "State of the Environment Report 2018" (Kont.).

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 21 ta' Novembru 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

KUMITAT PERMANENTI DWAR L-AFFARIJIET BARRANIN U EWROPEJ

Il-Grupp ta' Ħidma I fi ħdan il-Kumitat Permanenti dwar l-Affarijiet Barranin u Ewropej se jiltaqa' nhar l-Erbgħa, 21 ta' Novembru 2018 fis-6.00 pm fil-Kamra tal-Kumitati fil-Parlament il-Belt b'din l-aġenda:-

Konsiderazzjoni ta' proposti leġislattivi fir-rigward tal-osservanza tal-prinċipju tas-sussidjarjetà.

Skrutinju ta' proposti leġislattivi u dokumenti oħra maħruġa mill-Kummissjoni u minn istituzzjonijiet oħra tal-Unjoni Ewropea.

KUMITAT PERMANENTI DWAR IL-ĦATRIET PUBBLIĊI

Il-Kumitat Permanenti dwar il-Ħatriet Pubbliċi se jiltaqa' nhar l-Erbgħa, 28 ta' Novembru 2018 fl-4.30 pm fil-Kamra tal-Kumitati fil-Parlament, il-Belt Valletta, b'din l-aġenda:

Konferma tal-Minuti.

Smigħ fir-rigward tan-nomina tas-Sinjura Mary Scicluna għall-ħatra ta' Ambaxxatur ta' Malta mhux residenti għall-eks Repubblika Jugoslava tal-Maċedonja.

Smigħ fir-rigward tan-nomina tas-Sur Joseph Theuma għall-ħatra ta' Ambaxxatur ta' Malta mhux residenti għal Qatar.

Smigħ fir-rigward tan-nomina tas-Sur Dionisio Vella għall-ħatra ta' Ambaxxatur ta' Malta mhux residenti għall-Afrika t'Isfel.

Smigħ fir-rigward tan-nomina ta' Dr Joshua Ellul għall-ħatra ta' non-executive Chair tal-Awtorità tal-Innovazzjoni Diġitali ta' Malta.

KUMITAT PERMANENTI DWAR IS-SAĦĦA

Is-Sotto Kumitat dwar id-Dijabete fi ħdan il-Kumitat Permanenti dwar is-Saħħa, se jiltaqa' nhar l-Erbgħa, 28 ta' Novembru 2018 fl-4:30 pm filKamra tal-Kumitati fil-Parlament il-Belt Valletta, b'din l-aġenda:

Diskussjoni.

Affarijiet oħra.

KUMITAT GĦALL-KONSIDERAZZJONI TA' ABBOZZI TA' LIĠI

Abbozz Nru 62 – Abbozz ta' Liġi li jemenda l-Att dwar Kunsilli Lokali – Ministru għall-Ġustizzja, Kultura u Gvern Lokali.

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 60 - Abbozz ta' Liġi dwar it-Trademarks – Ministru għall-Ekonomija, Investiment u n-Negozji Żgħar.

19 ta' Novembru 2018 SKRIVAN TAL-KAMRA